Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1407

a 7/2001. (I. 17.) FVM rendelethez A rendelet 1. és 2. számú mellékletének B) részében, valamint a 3. számú mellékletében felsorolt vizsgálatköteles károsítókra vonatkozó belső növényegészségügyi előírások, termelési, raktározási, szállítási, forgalomba hozatali és felhasználási korlátozások, valamint zárlati szabályok Zárlati károsítók 1.1. Rovarok, atkák és fonálférgek fejlődésük valamennyi stádiumában 1.1.1. Diabrotica virgifera (LeConte) A lárvával fertőzött területet zárlat alá kell helyezni, azon a következő évben kukoricát termelni tilos. 1.1.2. Globodera rostochiensis (Wollenweber) Behrens és Globodera pallida (Stone) Behrens A fertőzött területet, termesztő berendezést, tárolóhelyet, növényállományt, növényanyagot, szaporító- és ültetvényanyagot zárlat alá kell helyezni. Szaporító- és ültetvényanyag előállítás esetén a növényállományt a szaporításból véglegesen ki kell zárni. A károsító meghatározásának évében a területen előállított burgonya csak tapadóföldet nem tartalmazó áruburgonyaként értékesíthető. A fertőzött táblán, termesztő berendezésben a burgonya-fonálférgek gazdanövényének ültetése, illetve az egyéb, átültetésre kerülő nem gazdanövény (palánta, gyümölcs-, szőlő és dísznövény faiskolai áru), valamint hagymás, gumós és gyökgumós növény ültetése és a fertőzött területen való tárolása tilos. Amennyiben e növényeket a károsító meghatározásának évében állították elő a területen, akkor azok csak tapadóföldtől megtisztítva forgalmazhatók. Közepesen (10—60 tojás/g talaj) vagy erősen fertőzött területeken (60 feletti tojás/g talaj) az észlelés évében nematicid kezelést kell végrehajtani.Ősszel totális hatású talajfertőtlenítővel, tavasszal pedig rezisztens fajta ültetésével egy időben, sziszterikus nematiciddel történő kezelést kell végrehajtani. A fertőzött területeken a gazdanövény gyomokat és a burgonya árvakelést május 31-ig kötelezően ki kell irtani. A területen dolgozó munkagépeket és szállító eszközöket a helyszín elhagyása előtt meg kell tisztítani. A fertőzött tároló helyet a burgonya felhasználása után fertőtleníteni kell. Fertőzött táblán áruburgonya termesztésére a jelen lévő kártevő patotípusra rezisztens burgonyafajta engedélyezhető az alábbi feltételekkel:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes